Istenadta vize
Istenadta vize!
Sem íze, sem büze,
     Bort ide, bortul, jól tudom,
     Hogy még megifjodom.

Ha bosszuság forgat,
Vagy bánat háborgat,
     Bort ide nekem! azt mondom,
     Elmulik búm s gondom.

Dudoljon bár a szél,
Csikorogjon a tél,
     Itt benn a kancsót vigyázom,
     Bor mellett nem fázom.

Ez e nyulfark élet,
Bor nélkül mit érhet!
     Más világon is megbánnám,
     Ha itt bort nem innám.

Noé szent ember volt,
Mégis jó bort kóstolt,
     Hát ugyan én szegény nyomorék,
     Jó bort mért ne innék?

De nem is kimélem,
Mig élek, reménylem,
     Nem vetnek vámot gégémre,
     Iszom hát kedvemre.
Népköltészet